Da Finessensepperl, da Sohn vo am Kutscha, wor mit 1,50 m kloawichsig oba woiproportioniat. Sein Lemsuntahoid hod a ois persenlicha Liabesbriaftroga vadeant. Er wor in oin Stodtein untawegs. Fir de Mingara Biaga wor a da erschte und imma vaschwiegane "Postillion d´Amour", dea wo bloß gegn wos zum Essn oda fir a poa Kreiza Liabesbriaf zuagstejt hod. Er hod ned lesn und schreim kenna, wor oba ungwähnlich schlau. Er hod imma  genau gwisst, wiavui Kreiza er ois Lohn kriagt hod. Bettlt hod a nia, oba sei Gsichtsausdruck hod Bände gsprochn, so hod a oft s Zehnfoche vo dem kriagt, wos a ois Porto valangt hod und a guads Essn no dazua.